《次韵四首寄德基兼呈侍郎公》
宋代·李处权

溪流暴雨涨江同，咫尺西邻信不通。
衰朽怕看青镜里，笑谈犹不翠屏中。
侍郎客到无苛礼，教授诗来有古风。
五载皇皇无税驾，我途正似阮生穷。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。